ম্যাক্স পেইন ২: দ্য ফল অফ ম্যাক্স পেইন

**ম্যাক্স পেইন ২: দ্য ফল অফ ম্যাক্স পেইন** () হলো ২০০৩ সালে মুক্তিপ্রাপ্ত একটি নব্য-নোয়ার ঘরানার থার্ড-পারসন শুটার গেম। এটি ২০০১ সালের জনপ্রিয় গেম ম্যাক্স পেইন- এর সরাসরি সিক্যুয়েল। গেমটি রেমেডি এন্টারটেইনমেন্ট দ্বারা তৈরি এবং রকস্টার গেমস দ্বারা প্রকাশিত। এটি এর চমৎকার কাহিনী এবং উন্নত 'বুলেট টাইম' মেকানিক্সের জন্য বিশেষভাবে পরিচিত।

থাম্ব

## গেমপ্লে
ম্যাক্স পেইন ২-এ প্রথম গেমের মৌলিক গেমপ্লে ধরে রাখা হলেও বেশ কিছু বৈপ্লবিক পরিবর্তন আনা হয়েছে:
* **উন্নত বুলেট টাইম ২.০:** এই ভার্সনে শত্রু মারার সাথে সাথে মিটার রিফিল হয় এবং মুভমেন্ট আরও দ্রুত ও সিনেমাটিক হয়।
* **হাভোক ফিজিক্স:** গেমে উন্নত ফিজিক্স ইঞ্জিন ব্যবহার করা হয়েছে, যার ফলে বিস্ফোরণ বা গুলির আঘাতে পরিবেশের বস্তুগুলো অত্যন্ত বাস্তবসম্মতভাবে নড়াচড়া করে।
* **মোনার চরিত্র:** গেমের কিছু নির্দিষ্ট পর্যায়ে খেলোয়াড়রা মোনা স্যাক্স হিসেবেও খেলার সুযোগ পায়, যার মুভমেন্ট ও অস্ত্র চালানোর স্টাইল ম্যাক্স থেকে কিছুটা আলাদা।

## কাহিনীসংক্ষেপ
ম্যাক্স পেইন এর ঘটনার দুই বছর পর ২০০৩ সালে ম্যাক্স ইনার সার্কেলের প্রধান অ্যালফ্রেড ওডেনের সহায়তায় তার বিরুদ্ধে সকল মিথ্যা মামলা প্রত্যাহার করিয়ে নেয় ও ম্যাক্স পরবর্তীতে ডিইএ থেকে পুনরায় এনওয়াইপিডিতে ফিরে আসে। ২০০৩ সালে বৃষ্টিস্নাত একরাতে ম্যাক্স যখন ডিউটিতে যাচ্ছিল তখন পুলিশ কন্ট্রোল রুম থেকে এক পুলিশ সদস্য জানায় শহরের একটি গুদাম ঘরে ব্যাপক গোলাগুলি হচ্ছে। ম্যাক্স দ্রুত ঐ স্থানের ঠিকানা শুনে ঐ স্থানে পৌছে তার রেডিওর মাধ্যমে দ্রুত পুলিশ মোতায়ন করতে বলে। কন্ট্রোল রুম জানায় পুলিশ কিছুক্ষণের মধ্যে চলে আসবে। 

ম্যাক্স তদন্ত চলাকালে জানতে পারে একদল অস্ত্রধারী লোক যারা নিজেদেরকে স্কুইকি ক্লিনিং কোম্পানি নামে একটি প্রতিষ্ঠানের কর্মচারী বলে দাবি করে তারা এখানে আক্রমণ চালায়। ম্যাক্স যখন ঐ স্থানের ভেতরে যাবে তখন দুইজন ক্লিনার পোশাকধারী ম্যাক্সকে দেখা মাত্র গুলি চালায় কিন্তু ম্যাক্স ঐ দুইজন আক্রমণকারীকে হত্যা করতে সক্ষম হয় ও তার তদন্ত জারি রাখে। উপরে উঠে ম্যাক্স জানতে পারে ঐ ক্লিনাররা অ্যানি ফিন নামে এক অস্ত্র মেকানিককে বন্দি করে রেখেছে। ম্যাক্স এখানে জানতে পারে এখানে ঐ মহিলা ভ্লাদের হয়ে কাজ করত। ম্যাক্স মনে করে তাকে জিজ্ঞাসা করলে সব কিছু জানতে পারবে। কিন্তু ম্যাক্সের উপস্থিতি টের পেয়ে ক্লিনার নামধারী লোকেরা অ্যানিকে গুলি করে হত্যা করে যার ফলে ম্যাক্স তাকে বাঁচাতে ব্যর্থ হয়। কিন্তু ততক্ষণে পুলিশ ঘটনাস্থলে চলে আসে। ম্যাক্স যখন ঐ স্থান থেকে চলে যাবে তখন ম্যাক্স লক্ষ্য করে এক মহিলা তিনজন ক্লিনারকে গুলি করে হত্যা করে। পরে ম্যাক্স বুঝতে পারে ঐ মহিলা আসলে মোনা। ম্যাক্স মোনাকে দেখে অবাক হয় কারণ ম্যাক্স জানত সে ২০০১ সালে এইসার কর্পোরেশন ভবনে গোলাগুলির সময় নিহত হয়েছিল। সে ম্যাক্সকে বলে-

"ম্যাক্স, আমাদের এভাবে দেখা করা উচিত না।"

এদিকে ঐ ক্লিনাররা ম্যাক্স ও পুলিশের উপস্থিতি টের পেয়ে এই স্থান থেকে পালিয়ে যাওয়ার চেষ্টা করে। ম্যাক্স যখন তাদের ধাওয়া করতে যায় তখন তারা তাকে গাড়ি চাপা দেয়ার চেষ্টা করে। কিন্তু সৌভাগ্যবশত ম্যাক্সের এক সহকর্মী তাকে বাঁচায় ও পুলিশের সাথে ঐ ক্লিনারদের গোলাগুলি হয়। এখানে ম্যাক্সের সাথে ভ্যালেরি উইন্টারসন নামে এক গোয়েন্দা কর্মকর্তার সাথে পরিচয় হয় ও সে তাকে বলে যে তারা একসাথে কাজ করতে চায়। এই ঘটনার পর এনওয়াইপিডির এক উচ্চপদস্থ কর্মকর্তা জিম ব্রাভুরা ম্যাক্স ও উইন্টারসনকে তার অফিসে ডেকে  জানায় ঐ ক্লিনাররা যে স্থানে আক্রমণ চালিয়েছিল সেই স্থান মূলত ভ্লাদিমির লেমের ও ম্যাক্স জানতে পারে ঐ ক্লিনারদের সর্দারের নাম কাউফম্যান। ব্রাভুরা উইন্টারসনকে জানায় শহরের এক সিনেটর সেবাস্টিন গেট হত্যাকাণ্ডের এক সন্দেহভাজন ব্যক্তির সন্ধান পাওয়া গেছে। ম্যাক্স ঐ ছবি দেখে বুঝে যায় এটা মোনার ও ম্যাক্স মনে করে মোনা একটি খুনের সন্দেহভাজন কিন্তু সে যে মোনার সাথে দেখা করেছিল সেটা ম্যাক্স কাউকে জানায় না।

এরপর সে ভ্লাদিমির লেমের সাথে দেখা করতে ভ্লাদের ভদকা রেস্তোরাঁয় যায় (মূলত এই স্থান আগে র‍্যাগনা রক নাইটক্লাব নামে ছিল। কিন্তু জ্যাক লুপিনো মৃত্যুর পর ভ্লাদ এই ভবন নিজের নামে কিনে এক রেস্তোরাঁয় রুপান্তর করে)। ম্যাক্স যখন ঐ স্থানে পৌছায় তখন সে জানতে পারে ভ্লাদ বিপদে আছে ও ভ্লাদ ম্যাক্সকে পুলিশকে জানাতে বলে যে এখানে ব্যাপক গোলাগুলি হচ্ছে। কিন্তু ম্যাক্স কোনো পুলিশি সহায়তা না নিয়ে রেস্তোরাঁর পেছনের দরজা দিয়ে রেস্তোরাঁয় প্রবেশ করে। এখানে ম্যাক্স আরও জানতে পারে এখানে যারা আক্রমণ চালাচ্ছে তারা মুলত পুঞ্চিনেলো ক্রাইম ফ্যামিলির লোক ও ভিনি গগনিটির নেতৃতে এখানে তারা আক্রমণ চালায় (মূলত ২০০১ সালে ম্যাক্স ভিনিকে ছেঁড়ে দেয়ার পর ও পুঞ্চিনেলো ক্রাইম ফ্যামিলির প্রধান অ্যাঞ্জেলো পুঞ্চিনেলোর মৃত্যুর পর ভিনি এই গ্যাঙ্গের প্রধান নির্বাচিত হয় ও রাশিয়ান মাফিয়ার সাথে সংঘর্ষে লিপ্ত হয়)। ম্যাক্স ঐ গ্যাং সদস্যদের নির্মূল করে মাইক নামে এক গ্যাং সদস্যের সাথে পরিচিত হয়। মাইক জানায় সে ভ্লাদিমির লেমের প্রধান দেহরক্ষী ও মাইকের সহায়তায় ম্যাক্স বাকি গ্যাং সদস্যকে নির্মূল করে ভ্লাদকে উদ্ধার করতে সক্ষম হয়। কিন্তু ভিনি ম্যাক্স ও পুলিশের উপস্থিতি টের পেয়ে এই স্থান থেকে পালিয়ে যায়।  

ভ্লাদ ম্যাক্সকে জানায় ভিনি গগনিটি মূলত নিউইয়র্কে নিজের আধিপত্য কায়েম করার উদ্দেশ্যে তার প্রতিপক্ষ সব গ্যাং-দের নির্মূল করতে চায় এবং শহরে অস্ত্র ব্যবসা টিকিয়ে রাখবার জন্য সে ভ্লাদকে টার্গেট করে। এই ঘটনার পর ম্যাক্স নিজের বাড়িতে চলে যায়। কিন্তু বাড়িতে পৌছে তার সাথে মোনার আবার দেখা হয়। মোনা ম্যাক্সকে জানায় সে বিপদে আছে ও কেউ একজন ম্যাক্স ও মোনাকে হত্যার ষড়যন্ত্র করছে। সে ম্যাক্সকে বলে যদি সে ও ম্যাক্স একসাথে থাকে তাহলে তারা উভয়ই তাদের শত্রুকে শেষ করতে পারবে। কিন্তু ম্যাক্স তার প্রস্তাব ফিরিয়ে দেয় ও মোনাকে বলে-  

"মোনা, তুমি ভাল করে জান তুমি ইতোমধ্যে একটি খুনের সন্দেহভাজন। এখন আমি যদি তোমার সঙ্গ দেই তাহলে পুলিশ আমাকে বিশ্বাস করবে না।"

এই কথা ভাবার পর যখন সে বাড়ির জানালা খুলে তখনই এক স্নাইপার তার বাড়িতে অতর্কিত আক্রমণ করে। গুলির শব্দে মোনা ম্যাক্সের বাড়ি থেকে পালিয়ে যায়। ম্যাক্স তাকে খুঁজতে থাকে। এখানে ম্যাক্স বুঝে যায় স্কুইকি ক্লিনিং কোম্পানির একদল সদস্য এখানে আক্রমণ চালায় (মূলত ম্যাক্সকে হত্যার উদ্দেশ্যে তারা এই আবাসিক ভবনে আক্রমণ চালায় যেখানে ম্যাক্স থাকে)। ম্যাক্স ঐ স্নাইপারকে খুঁজতে থাকে যে তার বাড়িতে গুলি চালিয়েছিল কিন্তু ঐ স্নাইপার ম্যাক্সের উপস্থিতি টের পেয়ে তার স্নাইপার রাইফেল ফেলে ঘটনাস্থল থেকে পালিয়ে যায়। ম্যাক্স ঐ স্নাইপারের রুমে ঢুকে জানতে পারে ঐ স্নাইপার ক্লিনারদের সাথে কাজ করে ও সে বহুদিন ধরে ম্যাক্সের ওপর নজরদারি করছিল। ম্যাক্স ঐ স্থান থেকে লক্ষ্য করে যে ঐ ক্লিনাররা ম্যাক্সের অ্যাপার্টমেন্টে বোমা ফিট করে ও তাদের একজন বলে-

"স্বাভাবিক এটা কোনো সিনেমা না যে নায়ক এখানে এসে বোমা নিস্ক্রিয় করবে। যখন সে দরজা খুলবে তখনই বোমা বিস্ফোরিত হবে।"

এরপর তাদের এক লোক দরজা খুলে বোমা বিস্কোরণ হলে ঐ ক্লিনাররা ঘটনাস্থলে মারা যায়। যার প্রেক্ষিতে ম্যাক্সের বাড়িতে আগুন ধরে যায়। ম্যাক্স এখানে তার দুই প্রতিবেশী এক সাবেক পুলিশ সদস্য এবং ভায়োলেট নামে একটি তরুণীর সহায়তায় ঐ ভবন থেকে ক্লিনারদের নির্মূল করতে সক্ষম হয় কিন্ত বের হওয়ার সময়ে এক ক্লিনার সদস্য ম্যাক্সকে দেখে ফেলে ও ক্লিনাররা ম্যাক্সের ওপর নির্বিচারে গুলি চালায়। ম্যাক্স তাদের সবাইকে হত্যা করতে সক্ষম হয় কিন্তু পুলিশের উপস্থিতি টের পেয়ে ঐ ক্লিনারের দল ঘটনাস্থল থেকে পালিয়ে যায়। ব্রাভুরা ম্যাক্সের কাছে জানতে চায় ম্যাক্সের বাড়িতে কারা আক্রমণ চালিয়েছিল। ম্যাক্স তাদের জানায় ভ্লাদিমিরের মতে এই কাজ শুধুমাত্র ভিনি গগনিটির দ্বারা সম্ভব (মূলত ম্যাক্স দাবি যে সে ভ্লাদকে ভিনির হাত থেকে উদ্ধার করেছিল তাই ভিনি ম্যাক্সের ওপর প্রতিশোধ নিতে ঐ ক্লিনার কমান্ডোদের প্রধান কাউফম্যানের সাথে চুক্তি করেছিল। তাই ঐ ক্লিনারের দল ম্যাক্সের বাড়িতে আক্রমণ করেছিল)।   

ম্যাক্সের এই ভুয়া বক্তব্য শুনে পুলিশ ভিনিকে এই ক্লিনার্স কেসে প্রধান আসামি মনে করে। কিন্তু এর মাঝখানে ম্যাক্স মোনার সাথে যোগাযোগ করে। মোনা ম্যাক্সকে তার আস্তানা অর্থাৎ একটি পরিত্যক্ত ফানহাউসে আসতে বলে। ম্যাক্স মোনার সাথে দেখা করতে ঐ ফানহাউসে যায়। যেখানে মোনা ম্যাক্সকে জানায় ঐ ক্লিনাররা শুধুমাত্র ঐ সমস্ত লোকদের হত্যা করছে যারা ইনার সার্কেলের সাথে কোনো না কোনভাবে জড়িত অর্থাৎ যারা অ্যালফ্রেড ওডেনের সাথে যাদের সম্পর্ক আছে সেই সকল লোকদের হত্যা করা হচ্ছে। আর ম্যাক্স ও মোনা যেহেতু ওডেনের সাথে ঘনিষ্ঠ তাই তাদেরকেও এখানে টার্গেট করা হয়েছে। মোনা ম্যাক্সকে তার এক পরিচিত ইনার সার্কেলের এক সদস্যের সাথে দেখা করাতে শহরের আপার ইস্ট সাইডের ৩১ তলা বিশিষ্ট এক আবাসিক ভবনে নিয়ে যায় যেখানে ইনার সার্কেলের সবচেয়ে গুরুত্বপূর্ণ সদস্যরা বসবাস করে ও ম্যাক্সকে জানায় ঐ ব্যক্তির নাম কর্করান।   

কিন্তু দুর্ভাগ্যবশত ম্যাক্স এখানে কর্করানের মরদেহ খুঁজে পায় অর্থাৎ ঐ ক্লিনাররা কর্করানকে গুলি করে হত্যা করে এবং এখানে ম্যাক্স বুঝতে পারে ঐ ক্লিনাররা ইনার সার্কেলের সবচেয়ে প্রভাবশালী বিশেষ করে অ্যালফ্রেড ওডেনের ঘনিষ্ঠ সদস্যদেরকে হত্যার উদ্দেশ্যে এই ভবনে অতর্কিত আক্রমণ চালায় ও ম্যাক্স এখানে এক পর্যায়ে বুঝতে পারে ইনার সার্কেলও এই ঘটনার সাথে কোনো না কোনভাবে জড়িত। ম্যাক্স বুঝতে পারে তার এই স্থান ত্যাগ করতে হবে। কিন্তু পথিমধ্যে সে কাউফম্যানের মুখোমুখি হয় ও তীব্র গোলাগুলিতে কাউফম্যান নিহত হয়। ম্যাক্স যখন মোনার কাছে যাবে তখনই ম্যাক্স লক্ষ্য করে পুলিশ মোনাকে গ্রেফতার করেছে ও ম্যাক্সের সহকর্মী উইন্টারসন ও বাকি পুলিশ সদস্যরা মোনার সাথে ম্যাক্সকে দেখে হতভম্ব হয়ে যায় ও তারা ভাবে এতদিন যাবত ম্যাক্স মোনার হয়ে কাজ করছে। উইন্টারসন ম্যাক্সকে বলে-  

"ছি ছি! ম্যাক্স, শেষ পর্যন্ত তুমি একজন সন্দেহভাজন ব্যক্তিকে সহায়তা করছ।"

এই ঘটনা জানার পর জিম ব্রাভুরা ম্যাক্সের ওপর ক্ষিপ্ত হয়ে এর কারণ জানতে চায়। ম্যাক্স তাকে জানায় মোনা শুধুমাত্র তাকে সাহায্য করছিল সেই সমস্ত লোকদের বাঁচানোর জন্য যারা ইনার সার্কেলের সাথে যুক্ত তাহলে সে ঐ ক্লিনারদের কে ব্যবহার করছে সেটা জানতে পারবে এবং এখান থেকে ম্যাক্স জিম ব্রাভুরাকে আরও জানায় সিনেটর সেবাস্টিন গেটকে কে মোনা না বরং ঐ ক্লিনাররাই হত্যা করে তার দায় মোনার ওপর চাপানোর চেষ্টা করে। ব্রাভুরা তার কোন কথা না শুনে ম্যাক্সের পিস্তল বাজেয়াপ্ত করে এই কেস থেকে বহিস্কার করে অন্য কাজ লাগিয়ে দেয় ও ম্যাক্সের চলমান সমস্ত কেস উইন্টারসনের হাতে তুলে দেয়। ম্যাক্স এক পর্যায়ে বাধ্য হয়ে তার ডেস্কে গিয়ে তার কাজ করতে থাকে ও কাজ শেষে যখন সে উইন্টারসনকে নথি দিতে যাবে তখন ম্যাক্স লক্ষ্য করে উইন্টারসন গোপনে এক ব্যক্তির কাছে অদ্ভুতভাবে তথ্য পাচার করছে। ম্যাক্স তাকে বাধা দিলে উইন্টারসন ম্যাক্সকে তার কাজে নাক গলাতে নিষেধ করে। এরপর ম্যাক্স হাজতে মোনার সাথে দেখা করে। মোনা ম্যাক্সকে বলে সে যেন মোনাকে হাজত থেকে বের করে কিন্তু ম্যাক্স জানায় সে এটা করতে পারবে না ও বলে মোনা এখানে নিরাপদে আছে। মোনা এই কথা শুনার পর ম্যাক্সকে বলে-

"ম্যাক্স, এদের দেখে তোমার কি মনে হয় যে তারা আমাদের নিরাপদ রাখবে? এদের কেউ না কেউ তো ইনার সার্কেলের সাথে কোনো না কোনভাবে জড়িত। তুমি তো অ্যালফ্রেড ওডেনকে চেন, তাই তুমি তাকে ফোন কর।"

অতঃপর ম্যাক্স ওডেনকে ফোন করে তার সাথে দেখা করতে চায়। কিন্তু হঠাৎ করে একদল অস্ত্রধারী ব্যক্তি থানার সামনে বোমা বিস্ফোরণ ঘটায়। যার ফলে থানার সকল পুলিশ সদস্য ঘটনাস্থলে চলে যায়। ম্যাক্স সিসিটিভি ফুটেজ থেকে জানতে পারে ঐ কুখ্যাত স্কুইকি ক্লিনিং কোম্পানি এখানে অতর্কিত আক্রমণ করে দুই পুলিশ সদস্যকে হত্যা করে (মূলত মোনাকে হত্যার উদ্দেশ্য ঐ কমান্ডো এখানে আক্রমণ চালায়) কিন্ত মোনা এই সুযোগ কাজে লাগিয়ে নিহত এক পুলিশ সদস্যের পকেট থেকে চাবি নিয়ে দরজা খুলে হাজত থেকে পালিয়ে যেতে সক্ষম হয় (ঐ ক্লিনাররা থানায় আক্রমণ চালালে মোনা হাজতের এক বিছানার নিচে লুকিয়ে থাকে যার ফলে মোনা প্রাণে বেঁচে যায়)। অতঃপর ম্যাক্স অস্ত্রাগার থেকে অস্ত্র নিয়ে ঐ সকল ক্লিনারদের হত্যা করতে সক্ষম হয় ও থানা থেকে বেরিয়ে আসে এবং পথে ভ্লাদিমির লেমের সাথে তার দেখা হয়। ভ্লাদ একটি ক্যাপ্টেন বেসবলব্যাট বয়ের কস্টিউম নিয়ে যাচ্ছিল। ভ্লাদ ম্যাক্সকে জানায় এটা ভিনির লোকদের জন্য। অতঃপর ভ্লাদ ম্যাক্সকে মোনার ব্যাপারে সতর্ক হতে বলে এবং তাকে ফানহাউসের সামনে নামিয়ে দেয়।  

পথে মোনার সাথে ম্যাক্সের দেখা হলে মোনা ম্যাক্সকে বলে সে এখানে তার কাছে কি চায়। ম্যাক্স তার সাথে কাজ করতে চায় যাতে তারা উভয়ই নিজের জীবন বাঁচাতে পারে। কিন্ত এখানে ঐ ক্লিনার কমান্ডো তাদের দেখে ফেলে ও তাদের ওপর নির্বিচারে গুলি চালায়। ম্যাক্স ও মোনা সেই স্থান থেকে পালিয়ে যায়।ম্যাক্স ও মোনা পরে ঐ ক্লিনারদের অনুসরণ করতে গিয়ে ক্যাসলিং ইনস্যুরেন্স নামে এক প্রতিষ্ঠানের নির্মাণাধীন স্থানে চলে সেখানে ক্লিনাররা তাদের সকল কার্যকলাপ পরিচালনা করে। ম্যাক্স খোঁজ করতে যায় ঐ ক্লিনারদের কে ভাড়া করেছিল। ম্যাক্স সেখানে পৌছে জানতে পারে ঐ গুদাম ঘর থেকে যে অস্ত্রসস্ত্র চুরি হয়ে গিয়েছিল সেগুলা তারা এখানে মজুদ করে রেখেছে ও ম্যাক্স বুঝতে পারে এগুলা ভ্লাদের জাহাজ যেখান থেকে ২০০১ সালে ম্যাক্স ঐ পুঞ্চিনেলোর কাছ থেকে উদ্ধার করে ভ্লাদের কাছে হস্তান্তর করেছিল। সে মোনাকে জানায় ঐ ক্লিনাররা বড় কোন আক্রমণের পরিকল্পনা করছে কিন্তু ততক্ষণে ঐ ক্লিনারের একাংশ তার উপস্থিতি টের পেয়ে ম্যাক্সের ওপর গুলি চালায় কিন্তু ম্যাক্স সব ক্লিনারদের হত্যা করতে সক্ষম হয় ও একটি রুমে অসংথ্য মরদেহ দেখতে পায়।  

ম্যাক্স এগুলা দেখে বুঝতে পারে এরা তাদের প্রমাণ নষ্ট করার চেষ্টা করে। কিন্তু পথিমধ্যে সে এক অদ্ভুত শব্দ শুনে মোনাকে বলে এখানে তার পুলিশের সহায়তা দরকার কিন্তু যেহেতু মোনা ইতোমধ্যে হাজত থেকে পালিয়েছে সেজন্য পুলিশ এখানে আসলে তাকে গ্রেফতার করবে। তাই সে ম্যাক্সকে পুলিশকে জানাতে নিষেধ করে। ম্যাক্স তাকে বুঝানোর চেষ্টা করলে মোনা কল কেটে দেয়। কিন্তু একদল অস্ত্রধারী ক্লিনার কমান্ডো তাকে দেখে ফেলে ও ম্যাক্সের ওপর গুলি চালায় কিন্তু তাদের এক সদস্য তাদেরকে এখানে গুলি চালাতে নিষেধ করে কারণ এই রুমে প্রচুর গোলাবারুদ মজুদ করে রাখা আছে ও এক পর্যায়ে তারা ব্যাপারটি টের পেয়ে পালিয়ে যায়। মুহূর্তের মধ্যে এই স্থানে আগুন ধরে যায় কিন্তু ম্যাক্স ঐ ভবন থেকে পালিয়ে যেতে সক্ষম হয় যদিও সে নিচ থেকে পরে আহত হয়। অতঃপর মোনা ম্যাক্সকে স্নাইপার কভার প্রদান করে ঐ সমস্ত ক্লিনারদের প্রতিহত করতে সক্ষম হয়। ম্যাক্স এক পর্যায়ে দেখে ঐ কমান্ডোরা এই স্থান থেকে পালিয়ে যাচ্ছে কারণ ঘটনাস্থলে পুলিশ চলে আসে। মোনা যখন ম্যাক্সকে সব তথ্য দিতে যাবে তখনই উইন্টারসন মোনাকে হাতেনাতে ধরে ফেলে। ম্যাক্স মোনার কাছে আসতে গেলে উইন্টারসন ম্যাক্সকে বলে-

"ম্যাক্স, এখান থেকে সরে যাও। তুমি কিন্তু বড় অন্যায় করছ। তোমাকে আগেই বহিষ্কার করে হয়েছে।"

মোনা তাকে জানায় উইন্টারসন ঐ ষড়যন্ত্রকারীদের সাথে মিলে আছে কিন্তু উইন্টারসন ম্যাক্সকে জানায় যে সে শুধুমাত্র মোনাকে আটক করতে এখানে এসেছে কারণ মোনা হাজত থেকে পালিয়েছে যদি মোনা পালানোর চেষ্টা করে তাহলে সে মোনাকে গুলি করবে। এখানে ম্যাক্স এক দ্বিধায় পড়ে যায়। উইন্টারসন যখন মোনা ও ম্যাক্সকে গুলি করতে যাবে তখনই ম্যাক্স আত্মরক্ষার্থে উইন্টারসনের বুকে গুলি চালায়। যার ফলে উইন্টারসন মাটিতে লুটিয়ে পড়ে ও মোনা সুযোগ বুঝে পালিয়ে যায়। কিন্তু উইন্টারসন মুমূর্ষু অবস্থায় ম্যাক্সকেও গুলি করে যার ফলে ম্যাক্স আহত হয়। পুলিশ তাদের দুইজনকে শহরের মেমোরিয়াল হাসপাতালে নিলে উইন্টারসন চিকিৎসাধীন অবস্থায় হাসপাতালে মারা যায়। কিন্তু ম্যাক্স কোনমতে বেঁচে যায়। কিন্তু ঐ ক্লিনার কমান্ডো এখানেও আক্রমণ চালায় (মূলত ঐ ক্লিনার কমান্ডো ম্যাক্সকে হত্যার উদ্দেশ্যে এই মেমোরিয়াল হাসপাতালে অতর্কিত আক্রমণ চালায় ও এর পাশাপাশি অনেক পুলিশ সদস্য তাদের সাথে বন্দুকযুদ্ধে আহত ও আবার কেউ নিহত হয়)।   

ম্যাক্স ঐ সকল আক্রমণকারীকে নির্মূল করে হাসপাতাল থেকে পালাতে সক্ষম হয় ও পরে সে ইনার সার্কেলের প্রধান অ্যালফ্রেড ওডেনের বাড়িতে যায়। ওডেন ম্যাক্সকে স্বাগত জানায়। ম্যাক্স যখন ওডেনকে বর্তমান পরিস্থিতির কথা জানায় তখন ওডেন ম্যাক্সকে জানায় ক্যান্সারে আক্রান্ত হওয়ার কারণে ওডেন ইনার সার্কেলের প্রধান থাকা অবস্থায় ক্রমশ দুর্বল হয়ে পড়ে ও এই সুযোগকে কাজে লাগিয়ে ইনার সার্কেলের এক কুচক্রী মহল সমগ্র ইনার সার্কেলকে গৃহযুদ্ধের দিকে ঠেলে দিছে যারাই এই ষড়যন্ত্র প্রতিহত করার চেষ্টা করছে তাদেরকে হত্যা করা হচ্ছে। ম্যাক্স যখন তাকে এর জন্য অভিযুক্ত ব্যক্তির নাম জানতে চাইলে সে ভ্লাদের ব্যাপারে বলে। এখানে ম্যাক্স এক পর্যায়ে বুঝতে পারে নিউইয়র্ক শহরে এতদিন ধরে যতগুলা হত্যাকাণ্ড সংগঠিত হয়েছিল সেগুলার সব ভ্লাদিমির লেমের ইশারায় হয়েছে ও স্কুইকি ক্লিনিং কোম্পানি নামে এক কুখ্যাত প্রতিষ্ঠান যারা এতদিন ধরে ম্যাক্সকে হত্যার চেষ্টা করছে তারা প্রকৃতপক্ষে ভ্লাদিমির লেমের ভাড়াটে লোক (মূলত ডন পুঞ্চিনেলোর মৃত্যুর পর ভ্লাদ এই শহরে প্রভাবশালী হয়ে ওঠে ও তার প্রতিপক্ষ লোকদের হত্যার উদ্দেশ্যে ঐ ক্লিনার কমান্ডো প্রতিষ্ঠা করে। ভ্লাদ এখানে তার গুদাম ঘরে তার নিজের লোকদের দিয়ে আক্রমণ করে তার এক অস্ত্র মেকানিক অ্যানি ফিনকে হত্যা করে এর দায় ভিনির ওপর চাপিয়ে দেয়ার চেষ্টা করে যাতে এর দায় যেন ভ্লাদের ওপর না পরে কারণ ভিনি ভ্লাদের সবচেয়ে বড় প্রতিপক্ষ এবং ম্যাক্স এখানে আরও জানতে পারে সে পূর্বে ম্যাক্সকে দিয়ে তার সমস্ত কাজ করিয়ে নিয়েছিল শুধুমাত্র তার স্বার্থ হাসিল করার জন্য এবং ভ্লাদ ভাল করে জানে ম্যাক্স যদি তার কুকীর্তি জানতে পারে তাহলে ম্যাক্স ভ্লাদকে এত সহজে ছেড়ে দিবে না তাই সে ম্যাক্সকে হত্যার ষড়যন্ত্রে লিপ্ত হয়) অর্থাৎ ভ্লাদ এতদিন ধরে ম্যাক্সের সাথে বিশ্বাসঘাতকতা করেছিল। ওডেন ম্যাক্সকে আরও জানায় ভ্লাদ মূলত ইনার সার্কেলের ওপর নিজের কর্তৃত্ব ও অপরাধজগতে নিজের একক আধিপত্য কায়েম করার উদ্দেশ্য তার প্রতিপক্ষ ভিনি ও ওডেনকে হত্যা করতে চায়। ম্যাক্স এই কথা শুনার পর ওডেনকে নিরাপদ স্থানে যেতে বলে।  

অতঃপর ম্যাক্স ভ্লাদকে আটকানোর উদ্দেশ্যে ঐ ভদকা রেস্তোরাঁয় যায়। কিন্তু ম্যাক্সের উপস্থিতি টের পেয়ে মাইকের নির্দেশে ভ্লাদের লোকেরা ম্যাক্সকে হত্যা করার চেষ্টা করে কিন্ত ব্যর্থ হয় (মূলত ম্যাক্স যখন ভ্লাদকে আটক করতে ভ্লাদের রেস্তোরাঁয় আসে তখন ভ্লাদ রেস্তোরাঁয় ছিল না এবং ভ্লাদের অনুপস্থিতিতে ভ্লাদের দেহরক্ষী মাইক ভ্লাদের রেস্তোরাঁ দেখাশোনার দায়িত্ব পায় ও সে ম্যাক্সকে আটকানোর চেষ্টা করে কিন্তু ব্যর্থ হয়)। ম্যাক্স অতঃপর রেস্তোরাঁর ভেতরে ক্লিনার কমান্ডোদের গাড়িবহর এবং কিছু অবৈধ অস্ত্র দেখে বুঝতে পারে যে এই সবকিছুর মুলে ভ্লাদের হাত আছে। ম্যাক্স ভ্লাদের অফিসে গিয়ে একটি মানচিত্র দেখে বুঝতে পারে ভ্লাদ ভিনির আস্তানায় আক্রমণের পরিকল্পনা করছে। অতঃপর ম্যাক্স ভ্লাদের ফোন রেকর্ড চেক করতে গিয়ে জানতে পারে তার সাথে সর্বশেষ উইন্টারসনের কথা হয়েছিল। তাদের কথোপকথন শুনে ম্যাক্স এক পর্যায়ে বুঝতে পারে উইন্টারসন এতদিন ধরে সমগ্র এনওয়াইপিডির সাথে বিশ্বাসঘাতকতা করে ভ্লাদের হয়ে কাজ করছে (মূলত উইন্টারসন এনওয়াইপিডিতে ম্যাক্সের সাথে কাজ করলেও সে ভ্লাদের সাথে এক বেআইনি সম্পর্কে লিপ্ত ছিল এবং সে গোপনে ম্যাক্স ও মোনার সব তথ্য ভ্লাদের কাছে পাচার করে দেয় যার ফলে ঐ ক্লিনাররা থানায় আক্রমণ চালাতে সক্ষম হয়েছিল)।

ম্যাক্স বুঝতে পারে ভ্লাদকে আটকাতে হলে সর্বপ্রথম ভিনি গগনিটিকে জীবিত অবস্থায় আটক করতে হবে। তাই সে ভিনির আস্তানায় যায়। এখানে পৌছে ম্যাক্স লক্ষ্য করে ভ্লাদের লোক ও ক্লিনার কমান্ডোর সাথে পুঞ্চিনেলো গ্যাং এর ব্যাপক গোলাগুলি চলছে। ম্যাক্স ঐ সকল গ্যাং সদস্যদের নির্মূল করে সর্বশেষ ভিনির আস্তানায় চলে যায়। ম্যাক্স লক্ষ্য করে ভিনি একটি ক্যাপ্টেন বেসবলব্যাট বয়ের কস্টিউম পরিধান করে আছে ও ভিনি ম্যাক্সকে বলে যদি সে এই পোশাক খুলার চেষ্টা করে তাহলে বোমা বিস্কোরিত হবে ও ম্যাক্স জানতে চায় কেন তার সাথে এমনটা হল। তখন সে জানায় ভ্লাদ তাকে এখানে ফাঁসিয়েছে (মূলত ভিনি একসময়ে ক্যাপ্টেন বেসবলব্যাট বয়ের বিশাল ভক্ত ছিল আর এই খবর যখন ভ্লাদ জানতে পারে তখন সে ঐ কস্টিউম ভিনিকে হত্যার উদ্দেশ্য পাঠিয়েছিল।কিন্তু ভিনি মনের আনন্দে ঐ কস্টিউম পরিধান করলে এক পর্যায়ে সে ফেঁসে যায় কারণ এখানে বোমা ফিট করে রাখা হয়েছে)। সে ম্যাক্সকে বলে যদি ম্যাক্স তাকে এই বিপদ থেকে বাঁচাতে পারে তাহলে সে ম্যাক্সকে ভ্লাদকে ধরতে সাহায্য করবে। ঠিক তখনই ঐ ক্লিনার কমান্ডো এখানে চলে আসে। ম্যাক্স সমস্ত ক্লিনারদের নির্মূল করে ভিনির সাথে এই স্থান থেকে পালিয়ে মোনাকে খুঁজতে চলে যায় কারণ ম্যাক্স মনে মোনা এই বোমা নিস্ক্রিয় করতে পারে। কিন্তু ভিনি জানায় মোনা তাকে সহজে বিশ্বাস করবে না। অতঃপর ম্যাক্স ভিনির সাথে মোনার ফানহাউসে চলে আসে কিন্তু এক পর্যায়ে ম্যাক্স ও ভিনি উভয়ই ভ্লাদের কাছে ধরা পড়ে। ঐ ক্লিনাররা ভিনিকে ফানহাউসের একাংশে নিয়ে যায় ও ম্যাক্সকে মোনার রুমে নিয়ে আছে।   

ভ্লাদ এখানে ম্যাক্সকে জানায় ম্যাক্স যে অ্যালফ্রেড ওডেনকে এখন সাহায্য করছে সেই ব্যক্তি আজ থেকে পাঁচ বছর আগে ১৯৯৮ সালে ম্যাক্সের স্ত্রী মিশেলের অফিসে ইচ্ছাকৃতভাবে কুখ্যাত ভালহালা প্রকল্পের ফাইল পাঠানোর মাধ্যমে ম্যাক্সের পরিবারকে হত্যা করিয়েছিল (আসলে অ্যালফ্রেড ওডেন নিকোল হর্নকে ফাঁসানোর উদ্দেশ্য ঐ বিতর্কিত ভালহালা প্রকল্পের ফাইল অনিচ্ছাকৃতভাবে মিশেলের অফিসে পাঠিয়েছিল যাতে হর্ন ভয় পায় কিন্তু নিকোল হর্ন ব্যাপারটি জানতে পেরে হর্ন ম্যাক্সের পরিবারকে হত্যা করতে সক্ষম হয়েছিল) এবং এক পর্যায়ে ভ্লাদ ম্যাক্সকে জানায় যে মোনাকে এখন ম্যাক্স সহায়তা করছে সেই মোনা আসলে অ্যালফ্রেড ওডেনের জন্য কাজ করে ও ম্যাক্সকে ব্যবহার করে ইনার সার্কেলে যারা ওডেনের ঘনিষ্ঠ তাদেরকে বাঁচানোর চেষ্টা করছে ও এখানে ইনার সার্কেল ম্যাক্স এবং ভ্লাদকে হত্যার উদ্দেশ্যে মোনাকে ভাড়া করেছিল। ভ্লাদ ম্যাক্সকে জানায় সে নিজেও একসময়ে ইনার সার্কেলের সদস্য ছিল কিন্তু কোন এক কারণে ইনার সার্কেল ত্যাগ করতে বাধ্য হয় (মূলত ভ্লাদ একসময়ে ওডেনের খুব ঘনিষ্ঠ ছিল কিন্তু ২০০১ সালে নিকোল হর্ন যখন ইনার সার্কেলের সদস্যদের ওপর আক্রমণ করে ইনার সার্কেল তছনছ করে দিয়েছিল তখন ভ্লাদ এখানে বুঝতে পারে ওডেন এই সংগঠন চালাতে পারবে না তাই সে ইনার সার্কেলের মধ্যে একটা বিশৃঙ্খলা সৃষ্টি করে যার ফলে ইনার সার্কেল দুই ভাগে ভাগ হয়ে যায় এক পক্ষ ওডেনের সাথে ও আরেক পক্ষ ভ্লাদের সাথে হাত মেলায় ও ভ্লাদ এখানে অ্যালফ্রেড ওডেনের ঘনিষ্ঠজনদের হত্যার উদ্দেশ্যে ঐ ক্লিনারদের ভাড়া করেছিল ও ম্যাক্স এখানে জানতে পারে তার নির্দেশে ক্লিনাররা সিনেটর সেবাস্টিন গেটকে হত্যা করে মোনার ওপর দায় চাপায়)।  

যেহেতু ম্যাক্স ভ্লাদের কুকীর্তি অনেক আগেই জেনে গিয়েছিল তাই ভ্লাদ ম্যাক্সকে গুলি করে অজ্ঞান করে তাকে মরার জন্য ফেলে রাখে (মূলত উইন্টারসনের মৃত্যুর প্রতিশোধ নিতে ভ্লাদ ম্যাক্সকে গুলি করে কারণ উইন্টারসন ভ্লাদের প্রেমিকা ছিল ও ক্লিনার্স কেসে ভ্লাদকে সাহায্য করত) এবং ভিনির স্যুটের সাথে ঐ বোমার সুইচ অন করে দেয় যার ফলে বোমা বিস্কোরিত হলে ভিনি সেখানে নিহত হয় ও সমগ্র ফানহাউসে আগুন ধরে যায়। যদিও মোনা ম্যাক্সকে বাঁচাতে সক্ষম হয়। ম্যাক্স মোনাকে জানায় ভ্লাদ এখন ওডেনের বাড়িতে অবস্থান করছে। মোনা তাকে বলে সে একা পারবে না তাই ম্যাক্স ও মোনা উভয়ই ওডেনের বাড়িতে যায়। কিন্তু ক্লিনার কমান্ডোর একাংশ তাদের উপস্থিতি টের পেয়ে তাদের উপর গুলি চালায়। ম্যাক্স এবং মোনা ঐ কমান্ডোদের নির্মূল করতে সক্ষম হয়। কিন্তু এর মাঝখানে ম্যাক্স এক পর্যায়ে জানতে পারে অ্যালফ্রেড ওডেনের একদল দেহরক্ষী অ্যালফ্রেড ওডেনের সাথে বিশ্বাসঘাতকতা করে ভ্লাদের সাথে হাত মেলায় ও ওডেনের বাংলোতে বোমা ফিট করে। ম্যাক্স মোনাকে জানায় ওডেন এখন তার এক গোপন কক্ষে অবস্থান করছে। অতঃপর ম্যাক্স ও মোনা ওডেনের বাড়ির পেছনের এক অংশে যায় ও মোনা একটি সুইচ চাপলে দরজা খুলে যায়। ম্যাক্স এখানে বুঝতে পারে যে ভ্লাদ কেন তাকে সত্য বলেছিল।  

কিন্তু মোনা যখন দেখে ম্যাক্স তাকে অনুসরণ করার চেষ্টা করছে তখন সে ম্যাক্সের ঘাড়ে পিস্তল দিয়ে আঘাত করে (মূলত ম্যাক্স যখন বুঝতে পারে মোনা ওডেনের হয়ে কাজ করে তখন মোনা ব্যাপারটি টের পেয়ে যায় ও ম্যাক্সের ঘাড়ে পিস্তল দিয়ে আঘাত করে) এবং জানিয়ে দেয় ম্যাক্সের এখানে কোন কাজ নেই তাই মোনা ম্যাক্সকে অস্ত্র মাটিতে ফেলতে বলে। ম্যাক্স তার অস্ত্র মাটিতে ফেলে দেয় কিন্তু মোনা ম্যাক্সকে গুলি করে না। এটা সিসিটিভিতে দেখার পর ভ্লাদ মোনাকে গুলি করে যার ফলে মোনা মাটিতে লুটিয়ে পড়ে। অ্যালফ্রেড ওডেন ম্যাক্সের কাছে এই ঘটনার জন্য দুঃখ প্রকাশ করে। ওডেন ভ্লাদকে তাই এই হিংসাত্মক কাজ করতে বিরত থাকতে বলে কিন্তু ভ্লাদ তার কথায় রাজি হয় না। যার ফলে ওডেন ভ্লাদের ওপর ক্ষিপ্ত হয়ে হুইল চেয়ার থেকে উঠে তাকে মারতে যায় কিন্ত ভ্লাদ ওডেনকে গুলি করে হত্যা করে। যার ফলে ম্যাক্স ভ্লাদের ওপর ঝাপিয়ে পড়ে কিন্তু তাদের দুইজনের মধ্যে ধস্তাধস্তির এক পর্যায়ে ভ্লাদের হাতে বোমার রিমোটের সুইচ অন হলে বোমা বিস্কোরিত হলে তারা দুইজন আন্ডারগ্রাউন্ডে পড়ে যায় ও ভ্লাদ ম্যাক্সের কোমরে সজোরে লাথি মেরে সেখান থেকে পালিয়ে যায় ও বাংলোর প্রত্যেক স্থানে বোমা বিস্কোরিত হলে বাংলোর ব্যাপক ক্ষতিসাধন হয়। কিন্তু ম্যাক্স ভ্লাদের লোকদের নির্মূল করে সর্বশেষে ভ্লাদকে ধাওয়া করে বাংলোর উচ্চতম স্থানে চলে যায় যেখানে ভ্লাদ ও ম্যাক্সের মধ্যে তুমুল গোলাগুলি হয়। কিন্তু এখানে ভ্লাদ আহত হয় এবং বাংলোর একটি স্তম্ভের সাথে নিচে পড়ে মারা যায়। অতঃপর ম্যাক্স মোনার কাছে চলে আসে তাকে জড়িয়ে ধরে কারণ সে মোনার জন্য কেস সমাধান করতে সক্ষম হয়। কিন্তু ততক্ষণ পুলিশ ঘটনাস্থলে চলে আসে ও ম্যাক্স ও মোনাকে জীবিত দেখে তাদের দ্রুত হাসপাতালে পাঠায় কিন্তু মোনা হাসপাতালে নেয়ার পথে মারা যায় তবুও সে মোনার কাছে কৃতজ্ঞ হয় যদিও সে যাকে ভালোবেসেছে সেই শেষে মারা যায় ও ম্যাক্স তার আগের জীবন ফিরে পায়। 

## চরিত্র

### প্রধান চরিত্র
* **ম্যাক্সওয়েল পেইন:** এই গেমে ম্যাক্স পেইন নামে সর্বাধিক পরিচিত। সাবেক ডিইএ এর এজেন্ট যে দুই বছর পর ২০০৩ সালের শুরুতে অ্যালফ্রেড ওডেনের সহায়তায় কারাগার থেকে মুক্তি পেয়ে পুনরায় এনওয়াইপিডিতে যোগ দেয় ও পুনরায় তার কাজ শুরু করে। একদিন ক্লিনার্স কেসে তদন্তের সময় সে জানতে পারে কিছু লোক পরিচ্ছন্নকর্মীর ছদ্ববেশ ধারণ করে শহরের বিভিন্ন জায়গায় আক্রমণ করে। কিন্তু তারা এক পর্যায়ে ঐ লোকেরা তার ওপর আক্রমণ করে বসে। যার ফলে সে মোনার সাথে এই কেস সমাধান করে কিন্তু এক পর্যায়ে সে এক বিশাল ষড়যন্ত্রের মুখোমুখি হয়।অতঃপর সে ঐ ষড়যন্ত্রকারীকে নির্মূল করতে সক্ষম হয়।
* **মোনা স্যাক্স:** একজন পেশাদার খুনি ও ম্যাক্সের প্রেমিকা যে ২০০৩ সালে ম্যাক্সকে এই কেসে সহায়তা করে। একদিন যখন ম্যাক্স তার সাথে দেখা করতে তার ফানহাউসে যায় তখন সে জানায় ইনার সার্কেলে ওডেনের ঘনিষ্ঠ সদস্যদেরকে ঐ কমান্ডোরা টার্গেট করেছে। সে ম্যাক্সের সাথে ঐ ইনার সার্কেলের সদস্যদের উদ্ধার করতে যায় কিন্তু এক পর্যায়ে সে পুলিশের কাছে গ্রেফতার হয় যদিও সে হাজত থেকে পালিয়ে যায়। একদিন ম্যাক্স জানতে পারে সে অ্যালফ্রেড ওডেনের জন্য কাজ করে তখন ম্যাক্স তার সাথে ওডেনকে বাঁচাতে ওডেনের বাংলোতে যায় কিন্তু এক পর্যায়ে সে ভ্লাদের গুলিতে আহত হয়ে হাসপাতালে নেয়ার পথে মারা যায়।
* **অ্যানি ফিন:** একজন অস্ত্র মেকানিক যে ভ্লাদিমির লেমের জন্য কাজ করে। ২০০৩ সালে এক রাতে একদল ক্লিনার কমান্ডো যখন ভ্লাদের ঐ গুদাম ঘরে অতর্কিত আক্রমণ করে তখন সে তাদের কাছে ধরা পরে। সে যাতে ম্যাক্সের কাছে কিছু না বলে সেজন্য ক্লিনাররা তাকে গুলি করে হত্যা করে। যার ফলে ম্যাক্স তাকে বাঁচাতে পারে না কারণ ম্যাক্স মনে করে যে তাকে বাঁচাতে পারলে ঐ আক্রমণের কারণ জানতে পারবে। একদিন ম্যাক্স সততা বুঝতে পারে যখন ম্যাক্স জানতে পারে ভ্লাদিমির লেম তার লোকদের দিয়ে এই কাজ করিয়ে নিয়েছিল শুধুমাত্র তার প্রতিপক্ষ ভিনিকে ফাঁসানোর জন্য।
* **জিম ব্রাভুরা:** এনওয়াইপিডির এক উচ্চপদস্থ কর্মকর্তা যে শুরুতে ম্যাক্সকে গ্রেফতার করলে পরে নির্দোষ প্রমাণিত হওয়ার পর ম্যাক্সকে ছেঁড়ে দেয়। একদিন যে ম্যাক্স ও উইন্টারসনকে ক্লিনার্স কেসে দায়িত্ব দেয় কিন্তু যখন সে জানতে পারে এই কেসে ম্যাক্স মোনার সাথে কাজ করছে তখন সে তৎক্ষণাৎ ম্যাক্সকে কেস থেকে বহিস্কার করে ঐ কেস উইন্টারসনের হাতে তুলে দেয়। নির্মাণাধীন এলাকায় যখন গোলাগুলি হয় তখন সে উইন্টারসনকে পাঠায় কিন্তু উইন্টারসনের মৃত্যুর পর যখন সে ম্যাক্সের সাথে হাসপাতালে দেখা করতে যায় তখন সে এই ঘটনার জন্য ম্যাক্সকে দায়ী করে কিন্তু একজন কমান্ডো হাসপাতালে এলোপাথাড়ি গুলি চালালে সে আহত হয় ও পরে বেঁচে যায়।
* **কাউফম্যান:** কুখ্যাত স্কুইকি ক্লিনিং কোম্পানির উপ-প্রধান যে ভ্লাদের জন্য শহরে ক্লিনারদের কার্যকলাপ পরিচালনা করে। ২০০৩ সালে একদিন সে তার লোকদের সাথে গুদাম ঘর থেকে সকল অস্ত্র গোলাবারুদ লুটপাট করে কিন্তু এক পর্যায়ে ম্যাক্স ও পুলিশের উপস্থিতি টের পেয়ে তার দলবল নিয়ে পালিয়ে যায়। এই ঘটনার প্রতিশোধ নিতে সে তার লোকদের ম্যাক্সকে হত্যার উদ্দেশ্য ম্যাক্সের বাড়িতে আক্রমণ করার নির্দেশ দেয় কিন্তু ম্যাক্সের হাতে তার অনেক লোক নিহত হয়। এরপর সে ভ্লাদের নির্দেশে আপার ইস্ট সাইডের ৩১ তলা ভবনে আক্রমণ চালালে সে ম্যাক্সের গুলিতে নিহত হয়।
* **ভ্যালেরি উইন্টারসন:** এনওয়াইপিডির এক মেধাবী গোয়েন্দা কর্মকর্তা ও ভ্লাদের প্রেমিকা যে বিভিন্ন মিশনে ম্যাক্সকে সাহায্য করে। একদিন আপার ইস্ট সাইডের ঘটনার পর যখন ব্রাভুরা ম্যাক্সকে ক্লিনার্স কেস থেকে বহিস্কার করে অন্য কাজে লাগিয়ে দেয় তখন সে একাই ঐ কেসের দায়িত্ব পায় ও সে এই কেস চলাকালে গোপনে ভ্লাদিমির লেমের কাছে ম্যাক্স ও মোনার সমস্ত তথ্য পাচার করে দেয়। যখন সে মোনাকে গ্রেফতার করতে এক নির্মাণাধীন এলাকায় চলে যায় এবং মোনাকে হাতেনাতে ধরে ফেলে তখন মোনাকে বাঁচাতে গিয়ে ম্যাক্স তাকে গুলি করলে সে পরবর্তীতে হাসপাতালে মারা যায়।
* **অ্যালফ্রেড ওডেন:** ইনার সার্কেলের প্রধান যে ২০০১ সালের ভ্যালকির কেসের পর ম্যাক্সের বিরুদ্ধে সমস্ত মিথ্যা মামলা প্রত্যাহার করতে সহায়তা করে। একদিন ম্যাক্স যখন তার সাথে দেখা করতে তার বাংলোতে যায় তখন সে ম্যাক্সকে জানায় ঐ স্কুইকি ক্লিনিং কোম্পানির লোকেরা যারা এতদিন ধরে ম্যাক্সকে হত্যা করার চেষ্টা করছে আসলে তারা ভ্লাদিমির লেমের লোক এবং সে ম্যাক্সকে ভ্লাদিমির লেমের কুকীর্তি সম্পর্কে অবহিত করে। একদিন ক্লিনার কমান্ডো তার বাংলোতে আক্রমণ করলে ম্যাক্স ও মোনা তাকে বাঁচাতে সেখানে চলে আসে। কিন্তু এক পর্যায়ে সে ভ্লাদের গুলিতে নিহত হয়।
* **ভিনি গগনিটি:** নিউইয়র্কের কুখ্যাত পুঞ্চিনেলো ক্রাইম ফ্যামিলির প্রধান যে অ্যাঞ্জেলো পুঞ্চিনেলো ও জ্যাক লুপিনোর মৃত্যুর পর সে গ্যাং এর প্রধান নির্বাচিত হয় ও এক রাশিয়ান মাফিয়া বিরুদ্ধে এক সংঘর্ষে লিপ্ত হয়। ২০০৩ সালে তার নির্দেশে একদল গ্যাং সদস্য ভ্লাদের ভদকায় অতর্কিত আক্রমণ চালায় কিন্তু এক পর্যায়ে সে ম্যাক্স ও পুলিশের উপস্থিতি টের পেয়ে ভদকা রেস্তোরাঁ থেকে পালিয়ে যায়। একদিন সে ভুলক্রমে ক্যাপ্টেন বেসবলব্যাটবয়ের কস্টিউম পরিধান করে ফেলে পরে যেখানে বোমা পুঁতে রাখা হয়েছে। অতঃপর সে ম্যাক্সের সহায়তায় মোনার ফানহাউসে চলে আসে কিন্তু ভ্লাদ স্যুটের মধ্যে বোমার সুইচ অন করলে বোমার আঘাতে সে মারা যায়।
* **মাইক:** এই গেমে সে দ্যা কাউবয় নামে সর্বাধিক পরিচিত। একজন গ্যাং সদস্য যে ভ্লাদিমির লেমের প্রধান দেহরক্ষী। ২০০৩ সালে একদিন যখন পুঞ্চিনেলো ক্রাইম ফ্যামিলি ভ্লাদের রেস্তোরাঁয় আক্রমণ চালায় তখন সে ম্যাক্সের সহায়তায় ভ্লাদকে উদ্ধার করতে চলে আসে। কিন্তু যেহেতু ভ্লাদ ম্যাক্সের সাথে বিশ্বাসঘাতকতা করে তাই ম্যাক্স ভ্লাদের শত্রুর তালিকায় চলে আসে। একদিন ম্যাক্স যখন ভ্লাদকে ধরতে ভদকায় অভিযান চালালে সে ভ্লাদের অনুপস্থিতিতে তার লোকদের ম্যাক্সকে হত্যা করার নির্দেশ দেয় যাতে ম্যাক্স এখানে কোনকিছু জানতে না পারে। কিন্তু এক পর্যায়ে ম্যাক্সের গুলিতে নিহত হয়।
* **ভ্লাদিমির লেম:** নিউইয়র্কের এক স্থানীয় রাশিয়ান মাফিয়া প্রধান যে পুঞ্চিনেলোর প্রধান অ্যাঞ্জেলোর মৃত্যুর পর সমগ্র নিউইয়র্কে প্রভাবশালী হয়ে ওঠে। একদিন ভিনি তার রেস্তোরাঁয় অতর্কিত আক্রমণ করলে ম্যাক্স ও তার প্রধান দেহরক্ষী মাইক তাকে উদ্ধার করতে সক্ষম হয়। কিন্ত এক পর্যায়ে ম্যাক্স যখন ওডেনের কাছ জানতে পারে ঐ স্কুইকি ক্লিনিং কোম্পানির লোকেরা তার হয়ে কাজ করে তখন ম্যাক্সের শত্রুর তালিকায় তার নাম আসে। সে যখন ওডেনকে হত্যা করে তখন ম্যাক্স তাকে ধাওয়া করে বাংলোর সর্বোচ্চ স্থানে যায় তখন সে ম্যাক্সকে হত্যার চেষ্টা করে কিন্তু সে বিশ্বাসঘাতকতার জন্য ম্যাক্সের হাতে নিহত হয়।

### অপ্রধান চরিত্র

* **সেবাস্টিন গেট:** এক মার্কিন সিনেট সদস্য যে ২০০৩ সালে ক্লিনারদের হাতে নিহত হয়।
* **কর্করান:** ইনার সার্কেলের এক উচ্চপদস্থ সদস্য এবং অ্যালফ্রেড ওডেনের ঘনিষ্ঠ যে ২০০৩ সালে একদল ক্লিনার কমান্ডোর অতর্কিত আক্রমণে নিহত হয়।
* **এড:** এক পরিচ্ছন্নকর্মী যে ম্যাক্সের আবাসিক ভবনে কাজ করে। একদিন ম্যাক্স যখন তার কাছে ৭ তলার পিন জানতে চায় তখন সে ম্যাক্সকে সহায়তা করে।
* **ম্যাগডালেনা:** একজন চিকিৎসক যে ক্লিনারদের গুলিতে নিহত হয়।
* **অ্যান্ড্রু:** স্কুইকি ক্লিনিং কোম্পানির সদস্য যে ম্যাক্সের গুলিতে নিহত হয়।
* **ভায়োলেট:** ম্যাক্সের প্রতিবেশী এক তরুণী যে ম্যাক্সকে ক্লিনার কমান্ডো যারা ম্যাক্সকে হত্যার উদ্দেশ্যে আবাসিক ভবনে আক্রমণ করে তাদের প্রতিহত করতে সহায়তা করে।
* **মিচুম:** স্কুইকি ক্লিনিং কোম্পানির এক এলিট সদস্য যে ম্যাক্সের গুলিতে নিহত হয়।
* **ফেলার:** স্কুইকি ক্লিনিং কোম্পানির এক সদস্য যে ম্যাক্সের গুলিতে নিহত হয়।
* **ব্রসার্ড:** এনওয়াইপিডির এক সদস্য।
* **পিটার্সবার্গ:** এনওয়াইপিডির এক সদস্য।
* **কিরা সিলভার:** একজন সাংবাদিক।
* **মেরি:** একজন চিকিৎসক যে ক্লিনারদের গুলিতে নিহত হয়। 
* **স্যামি ওয়াটারস:** দ্যা অ্যাডভেঞ্চার অফ ক্যাপ্টেন বেসবলব্যাটবয়ের লেখক।
* **লরা নোর্ডার:** একজন অভিনেত্রী।

## স্বীকৃতি ও সাফল্য
*ম্যাক্স পেইন ২* সমালোচকদের কাছে অত্যন্ত প্রশংসিত হয়। বিশেষ করে এর সিনেমাটিক স্টোরিটেলিং এবং গ্রাফিক নভেল স্টাইলের কাটসিনগুলো সবার দৃষ্টি আকর্ষণ করে। যদিও এটি প্রথম গেমের তুলনায় ব্যবসায়িকভাবে কিছুটা কম সফল ছিল, তবুও এটি সর্বকালের সেরা অ্যাকশন গেমগুলোর তালিকায় স্থান করে নিয়েছে।

## বহিঃসংযোগ
* 

বিষয়শ্রেণী:২০০৩-এর ভিডিও গেম
বিষয়শ্রেণী:রকস্টার গেমসের গেম
বিষয়শ্রেণী:থার্ড-পারসন শুটার গেম
বিষয়শ্রেণী:নব্য-নোয়ার ভিডিও গেম